cyanic-selkie/wikianc huggingface dataset:
ჯემ ორალი
ბიოგრაფია
ორალი დაიბადა გერმანიაში, როგორც თურქი მამისა და ფინელი დედის შვილი. მისი ძმა კან ორალი (ასევე ცნობილი როგორც ხანი) ასევე მუშაობდა მუსიკოსად. მან დაიწყო ექსპერიმენტები 4 სიმღერის ჩამწერით და სინთეზატორებით, როდესაც ის მოზარდი იყო.
1991 წელს მან დააარსა ჯგუფი Air Liquide ინგმარ კოჩთან ერთად, რომელიც გაგრძელდა 2005 წლამდე. კოჩთან და იორგ ბურგერთან ერთად მან დააარსა მუსიკალური ლეიბლი Blue 1992 წელს, რომელშიც, სხვა საკუთარი პროექტების პუბლიკაციებთან ერთად, როგორიცაა Air Liquide, M.F.A., H.E.A.D., G.E.F. და Electronic Dub გამოჩნდა. როჯერ კობერნუსთან ერთად მან დააარსა პროექტი Ultrahigh 1993 წელს. 1995 წელს მან დააარსა თავის Ultrahigh ჯგუფთან და როჯერ კობერნუსთან ერთად ლეიბლი Pharma, რომელიც დაფუძნებულია ფრანკფურტში, ორი ოპერატორის მომდევნო პროდუქციაზე ასევე მუშაობს მხატვარი DMX Krew და ცუდი ქუჩის ბიჭი გამოჩნდა. ადელ ჰაფსისმა და ჯემ ორალმა ერთად დააარსეს პროექტი UMO (Unidentified Musical Objects), რომელმაც გამოუშვა სამი ალბომი 1996-2000 წლებში.
1993 წლიდან ის ხელმძღვანელობს სტუდია Jammin Masters-ს. ის მუშაობდა მუსიკოსებთან Wu-Tang Clan, Michael Rother, George McCrae, Black Eyed Peas, გვენ სტეფანი, Nine inch Nails, Mad Professor, Coldcut, stereo Total, Mark Stewart, Daddy Freddy, Prong, Holger Czukay, FM unit, The Shamen, BVSMP, კაპიტანი კომატოზა, ოსკარ სალა, ნავთი, კანი, ორთქლის სივრცე, კასპარ პაუნდი და ჯეი ჰეზი. ჯემ ორალი ამჟამად [როდის?] ცხოვრობს და მუშაობს ბერლინში.
სქოლიო
კატეგორია:ემბიენტ მუსიკოსები კატეგორია:გერმანელი ელექტრონული მუსიკოსები კატეგორია:გერმანელი ტრანს მუსიკოსები
Rhytidoponera tasmaniensis
Rhytidoponera tasmaniensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ფედერალური ოლქი (ბრაზილია)
ფედერალური ოლქი (District federal, DF) — ფედერალური ადმინისტრაციული ერთეული ბრაზილიაში.
ლიტერატურა
კატეგორია:ბრაზილიის შტატები
ტუბარანი
ტუბარანი (ოფიციალურად ტუბარანის მუნიციპალიტეტი; Lungsod sa Tubaran; Bayan ng Tubaran) ― მეოთხე კლასის მუნიციპალიტეტი სამხრეთ ლანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 16 896 ადამიანს შეადგენს. მოიცავს 21 ბარანგაის.
სქოლიო
კატეგორია:სამხრეთ ლანაოს მუნიციპალიტეტები
ჰარი პოტერი და აზკაბანის ტყვე (ვიდეო თამაში)
„ჰარი პოტერი და აზკაბანის ტყვე“ (Harry Potter and the Prisoner of Azkaban) — ერთმოთამაშიანი მოქმედებითი-სათავგადასავლო ჟანრის ვიდეო თამაში, რომელიც ეფუძნება ამავე სახელწოდების რომანს და ფილმს. იგი გამოვიდა 2004 წელს შემდეგ პლატფორმებზე: Xbox, Microsoft Windows ,PlayStation 2, Game Boy Advance და GameCube.
საერთო გნხილვების საიტ Metacritic-ზე დაყრდნობით, თამაშმა მიიღო შერეული გამოხმაურება კრიტიკოსებისგან.
ბიჭუნა და სახურავის ბინადარი კარლსონი
„ბიჭუნა და სახურავის ბინადარი კარლსონი“ (Lillebror och Karlsson på taket) — რიგით პირველი წიგნი კარლსონის შესახებ ზღაპრების სერიაში. მისი ავტორია ასტრიდ ლინდგრენი.
სიუჟეტი
ბიჭუნა ოჯახში ყველაზე საყვარელი ბავშვია, თუმცა მის გარდა იქ აგრეთვე ბოსე (ძმა) და ბეტანი (და) ცხოვრობენ. ერთ დღეს ბიჭუნა ყველაზე და ყველაფერზე ნაწყენია. ამ დროს ფანჯარას ჩაუფრენს პროპელერიანი, სახურავის ბინადარი კაცუნა კარლსონი, რომელიც იმ დღიდან მისი დიდი მეგობარი ხდება. სხვები თვლიან, რომ იგი მხოლოდ ბიჭუნას ფანტაზიის ნაყოფია. მაგრამ ყველაფერი უფრო სერიოზულ ტონს იძენს მას შემდეგ, რაც კარლსონს ბიჭუნა თავისთან სახურავზე, სტუმრად მომცრო ზომის სახლში მიჰყავს.
ბიჭუნა ასევე ოცნებობს საკუთარ ძაღლზე. დაბადების დღეზე იგი, როგორც იქნა, მიიღებს ამ საჩუქარს. მაგრამ დაბადების დღეზე მისი ოჯახი დარწმუნდება, რომ კარლსონი ნამდვილად არსებობს - ვინაიდან იგი თავად ეწვევა ბიჭუნას.
ფაქტები
სტოკჰოლმურ გაზეთში ერთხელ გამოქვეყნდა განცხადება: „100 000 კრონი მას, ვინც მოძებნის სახურავს, რომელზეც კარლსონის სახლი მდებარეობს.“ ლინდგრენმა გამოთქვა ვარაუდი, რომ ბავშვები დაიწყებდნენ სახურავებზე ასვლას. ამ საშიშროების თავიდან ასაცილებლად თავად გამოაქვეყნა მისამართი - „სტოკჰოლმი, ვულკანუსგატანი, 12“. ამ მისამართზე ოდესღაც თავად ცხოვრობდა.
სქოლიო
კატეგორია:ასტრიდ ლინდგრენის ნაწარმოებები კატეგორია:1955 წლის წიგნები
ტრიესტი
ტრიესტი (Trieste; Trst; Triest; Trieszt; Трст) — ქალაქი და საზღვაო ნავსადგური ჩრდილო-აღმოსავლეთ იტალიაში. მდებარეობს ადრიატიკის ზღვის სანაპიროზე, სლოვენიის საზღვართან. ქალაქის მოსახლეობა 2009 წლის მონაცემებით შეადგენს 205 374 კაცს. 1918 წლამდე შედიოდა ავსტრია-უნგრეთის იმპერიაში.
რესურსები ინტერნეტში
კატეგორია:იტალიის ქალაქები
მთის ბოყვი
მთის ბოყვი, მთის ნეკერჩხალი (Acer pseudoplatanus) — ხე ნეკერჩხლისებრთა ოჯახისა. მისი სიმაღლე 40 მ აღწევს. მეტად ლამაზი გუმბათისებრი ვარჯი აქვს.
გავრცელებულია ხმელთაშუაზღვისპირეთსა, მცირე აზიაში, კავკასიასა და დასავლეთ უკრაინაში. ჩვენში ძირითადად დასავლეთ, იშვიათად აღმოსავლეთ საქართველოს შერეულფოთლოვან და მუქწიწვოვან ტყეებში, მდინარისპირა ტერასებზე, ხეობებში, ხრამებსა და ხევებში იზრდება.
ჩრდილის ამტანი და სწრაფმზარდია. აშენებენ ბაღ-პარკებსა და ქუჩებში. აქვს მაგარი და მკვრივი თეთრი მერქანი. კარგი თაფლოვანი მცენარეა.
ლიტერატურა
კატეგორია:ნეკერჩხლისებრნი
Ommadawn
Ommadawn — მაიკ ოლდფილდის მესამე სტუდიური ალბომი, რომელიც შედგება ორნაწილიანი პიესისა და ერთი ცალკეული სიმღერისგან. იგი გამოვიდა 1975 წელს. ალბომის გარეკანზე წარმოდგენილია დევიდ ბეილის მიერ გადაღებული ფოტოსურათი.
დისკა ბრიტანეთის ჩარტში #4 პოზიციას მიაღწია. 2010 წლის ივნისში გამოვიდა მისი სპეციალური გამოცემა.
სქოლიო
კატეგორია:მაიკ ოლდფილდის ალბომები კატეგორია:1975 წლის ალბომები კატეგორია:ინსტრუმენტული ალბომები კატეგორია:Virgin Records-ის ალბომები
Rhytidoponera taurus
Rhytidoponera taurus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
აგვისტო 2011
აგვისტო - 2011 წლის მერვე თვეა. დაიწყო ორშაბათს და დამთავრდა 31 დღის შემდეგ, ოთხშაბათს.
პორტალი:ახალი ამბები
08
გოიასი
გოიასი (პორტ. Goiás, GO) — შტატი ბრაზილიაში, ბრაზილიის ზეგანის ცენტრალურ ნაწილში, მდ. ტოკანტინსის აუზში. სახელი ეწოდა ინდიელთა ტომის Guaiases-ის („მინდვრის ყვავილი“) მიხედვით.
რესურსები ინტერნეტში
კატეგორია:ბრაზილიის შტატები
მორგო
სქოლიო
კატეგორია:მსხლების თემის სოფლები
ეწერი (აბაშის მუნიციპალიტეტი)
ეწერი — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში (სუჯუნის თემში). მდებარეობს ოდიშის დაბლობზე, აბაშიდან დაშორებულია 8 კილომეტრით. ზღვის დონიდან 45 მეტრზე.
სალონიკის საერთაშორისო გამოფენა
სალონიკის საერთაშორისო გამოფენა (Διεθνής Έκθεση Θεσσαλονίκης), შემოკლებით TIF (ΔΕΘ) — ყოველწლიური საერთაშორისო საგამოფენო ღონისძიება, რომელიც იმართება სალონიკში, საბერძნეთის სიდიდით მეორე ქალაქში. იგი იმართება 1926 წლიდან სექტემბრის პირველ კვირას და მისი გახსნა ტრადიციულად აღინიშნება საბერძნეთის პრემიერ-მინისტრის პროგრამული განცხადებების სერიით. 2020 წლის ბაზრობა გაუქმდა COVID-19 პანდემიის გამო, ეს იყო გამოფენის პირველი გაუქმება მეორე მსოფლიო ომის შემდეგ.
აღწერა
სავაჭრო ბაზრობებითა და სამომხმარებლო გამოფენებით, რომლებიც იმართება მთელი წლის განმავლობაში საგამოფენო შენობებში, ეს არის ყველაზე მნიშვნელოვანი საგამოფენო ორგანიზაციის სააგენტო საბერძნეთში. ქალაქის ისტორიის ცენტრში, ბიზანტიური მუზეუმისა და არქეოლოგიური მუზეუმის მიმდებარედ, სალონიკის საერთაშორისო საგამოფენო ცენტრში იამრთება უამრავი საკონფერენციო ღონისძიება.
სალონიკის გამოფენის ცენტრი მოიცავს 180 000 კვ. მ. ფართობს, საიდანაც 62 000 კვ. მ. არის დახურული საგამოფენო ტერიტორიები, განაწილებული 17 პავილიონისგან შემდგარ კომპლექსში, რომლებიც ფუნქციურად შექმნილია და ურთიერთდაკავშირებულია თითოეული ღონისძიების საჭიროებებისთვის. საგამოფენო ობიექტებს ავსებს საკონფერენციო ცენტრები, პარკინგის ადგილები, სპორტული და რეკრეაციული ობიექტები, კვების ობიექტები, მოქალაქეთა მომსახურების ცენტრები, მუზეუმები, ბანკები და განვითარების სააგენტოს ოფისები. ამ გზით, სალონიკის საერთაშორისო საგამოფენო ცენტრი ფუნქციონირებს, როგორც სერვისების მიწოდების ცენტრით, რომელიც წარმატებით აკმაყოფილებს გამოფენების, კონფერენციების და კულტურული ღონისძიებების მოთხოვნებს.
ქალაქის მსგავსი სავაჭრო ბაზრობები რეგულარულად იმართებოდა ბიზანტიის ეპოქიდან, რომელიც იზიდავდა ვაჭრებს მთელი ბალკანეთიდან.
ღონისძიება
საბერძნეთის პრემიერ-მინისტრი ჩვეულებრივ ყოველწლიურად სალონიკის საერთაშორისო გამოფენის გახსნის ღამეს აცხადებს თავისი ადმინისტრაციის პოლიტიკას ისეთ საკითხებზე, როგორიცაა ეკონომიკა. 2010 წლის ეკონომიკური კრიზისის პირველ თვეებში, საბერძნეთის მთელი კაბინეტი შეიკრიბა სალონიკში, რათა განეხილათ ქვეყნის მომავალი.
სქოლიო
კატეგორია:გამოფენები კატეგორია:მსოფლიო გამოფენები
ეთერ კოღონია
ეთერ კოღონია (Еҭери Коӷониаԥҳа; დ. 1932 — გ. 1 აპრილი, 1993, სოხუმი, საქართველო) — საბჭოთა, აფხაზი თეატრის მსახიობი, აფხაზეთის ასსრ სახალხო არტისტი, საქართველოს სსრ-ის სახალხო არტისტი (1982).
დაამთავრა თბილისის შოთა რუსთაველის სახელობის თეატრალური ინსტიტუტი, შემდეგ თბილისის სახელმწიფო უნივერსიტეტის ფილოლოგიური ფაკულტეტი. ჯერ კიდევ თეატრალური ინსტიტუტში სწავლის დროს მიიწვიეს გრიბოედოვის თეატრში მაყვალა მრევლიშვილის პიესაში გრიბოედოვის მეუღლის, ნინო ჭავჭავაძის როლი ითამაშა.
თარგმნიდა პიესებს რუსულიდან აფხაზურ ენაზე, რომლებიც შემდეგში სოხუმის თეატრში იდგმებოდა. დაიღუპა აფხაზეთის ომის დროს საკუთარ ეზოში მოხვედრილი ჭურვით 1993 წელს.
სქოლიო
კატეგორია:დაბადებული 1932 კატეგორია:საქართველოს სსრ-ის სახალხო არტისტები კატეგორია:გარდაცვლილი 1993 კატეგორია:გარდაცვლილი 1 აპრილი
მსხლები (ჯავის მუნიციპალიტეტი)
მსხლები — სოფელი საქართველოში, ჯავის მუნიციპალიტეტში. მდებარეობს ჯავის ქედის სამხრეთ კალთაზე, მდინარე დიდი ლიახვის მარჯვენა ნაპირზე. ცხინვალი–ჯავის საავტომობილო გზაზე. თემის ცენტრი (სოფლები: ბარისი, ბახუტა, ბუზალა, დიდი გუფთა, ზემო კორსევი, თანდელთა, ითრაფისი, კოდიბინა, კულუხთა, მორგო, ნინია, ნოგყაუ, პატარა გუფთა, რაგი, რარო, საკირე, სიუკათა, ტონტობეთი, უგარდანთა, უჩვარსი, ფაწა, ქვემო კორსევი, შიხანთური, ხუმსართა, ჯრია). ზღვის დონიდან 1140 მეტრი, ჯავიდან 2 კილომეტრი.
უნტერ-ოფიცერი პრიშიბეევი
უნტერ-ოფიცერი პრიშიბეევი (Унтер Пришибеев) — ანტონ ჩეხოვის მოთხრობა, რომელიც 1885 წელს დაიწერა. პირველად, 1885 წლის 18 ოქტომბერს, გაზეთ „პეტერბურგის გაზეთის“-ს 273-ე ნომერში გამოქვეყნდა.
გამოქვეყნება
ნაწარმოები პირველად, 1885 წლის 18 ოქტომბერს, გაზეთ „პეტერბურგის გაზეთის“-ს 273-ე ნომერში „ფრთიანი ჩანაწერების“ განყოფილებაში გამოქვეყნდა, სახელწოდებით „შარისთავი“ და ხელმოწერით ა. ჩეხონტე. ჩეხოვმა მოთხრობა ახალი სახელწოდებით 1899-1901 წლებში ადოლფ მარქსის მიერ გამოცემულ თხზულებათა მეორე ტომში შეიტანა.
ჩეხოვის სიცოცხლეშივე მოთხრობა ბულგარულ, გერმანულ, სერბო-ხორვატულ და ჩეხურ ენებზე ითარგმნა.
ისტორია
მოთხრობა უნტერ-ოფიცერი პრიშიბეევი თავდაპირეველად, ჟურნალ „Осколки“-სთვის დაიწერა, მაგრამ მისმა რედაქტორმა ნიკოლაი ლეიკინმა მოთხრობას ზედმეტად გაწელილი და არასაკმარისად სასაცილო, „მშრალი“ უწოდა. ლეიკინმა ნაწარმოების საკუთარი შემცირებული ვარიანტი მოამზადა, მაგრამ ის ცენზურამ დაიწუნა. ლეიკინის რჩევის გათვალისწინებით, ჩეხოვმა ნაწარმოები სანქტ-პეტერბურგის გაზეთში გააგზავნა, სადაც ცენზურასთან დაკავშირებული პრობლემა არ არსებობდა. იქ მოთხრობა სახელწოდებით „შარისთავი“ გამოქვეყნდა.
ნაწარმოების პეტერბურგის გაზეთში დაბეჭდილ ვერსიაში, ჩეხოვმა მოქმედების თარიღი შეცვალა (3 აგვისტოს ნაცვლად, 3 სექტემბერი) და პრიშიბეევის ხასიათი დაარბილა. დაასრულა სცენა, სადაც მიროვოი პრიშიბეევს „შენობით“ საუბრის ნაცვლად „თქვენობით“ საუბარს ასწავლის: „თუკი სულელ ადამიანს ვერ სცემ, შენივე სულის ცოდვა იქნება. განსაკუთრებით თუკი საქმეს ... თუკი უწესრიგობა...“.
შინაარსი
უნტერ-ოფიცერი პრიშიბეევს ძველი სამხედრო ჩვევის გამო, ყველგან და ყოველთვის მისი გაგებით „წესრიგის“ აღდგენის გამო პოლიციასთან უსიამოვნება შეემთხვევა.
ლიტერატურა
ანტონ ჩეხოვი უნტერ-ოფიცერი პრიშიბეევი // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
სქოლიო
კატეგორია:ანტონ ჩეხოვის მოთხრობები
მთის არწივი
მთის არწივი (Aquila chrysaetos) — ფრინველი ქორისნაირთა რიგისა. მისი სხეულის სიგრძეა 76–89 სმ, ფრთების შლილი 190–227 სმ, მასა 6,5 კგ-მდე; დედალი მამალზე დიდია. აქვს შედარებით მოკლე, მაგრამ ძლიერი ნისკარტი, პროპორციულად გრძელი კუდი და ფრთები, რომლების ბოლოებზე ბუმბული თითებისებურადაა განლაგებული, გრძელი ბრჭყალები. ზრდასრული მუქი ყავისფერია, ოქროსფერი თავით. კუდის ბოლოში აქვს ფართო შავი ზოლი. იგი მკვეთრად ეტყობა ახალგაზრდას, რომელსაც თეთრი კუდის ძირი და ამავე შეფერილობის თეთრი ლაქები აქვს ფრთებზე. ფრთის ქვედა მხარე მუქი მურაა. ხმა — თავისებური ყივილი „კეკ-კეკ-კეკ“.
გავრცელებულია ევრაზიის, ჩრდილოეთ აფრიკისა და ჩრდილოეთ ამერიკის ტყის ზონასა და მთიანეთში. ეტანება ფართო ღია სივრცეებს: ჭაობებს, მდინარეთა ხეობებს, ტბების ქვაბულებს, ვერან ადგილებს; მთებში ჩვეულებრივ სახლობს ტყის ზედა საზღვრის მაღლა. საქართველოში გავრცელებულია სპორადულად, გვხვდება მთის არწივის ქვესახეობა — სამხრეთევროპული მთის არწივი (Aquila chrysaetus fulvus). მკვიდრი ფრინველია; თუმცა, ზამთარში მათი ნაწილი სამხრეთისკენ მომთაბარეობს. გამოირჩევა მცირე რაოდენობით. ცხოვრობს კლდეებსა და მაღალ ხეებზე, იშვიათად ვაკე ადგილებზე — კლდოვან ქანებზე, უდაბნოში — შავი საქსაულის ხეებზე.
შეუძლია დიდხანს ლივლივი. ძლიერი მტაცებელია, შეუძლია თავისზე დიდი მსხვერპლის დაჭერა. იკვებება მღრღნელებით, ლეშით, კურდღლებით, ფრინველებით, ამფიბიებით, ქვეწარმავლებით, მწერებით. ნადირობს ღია სივრცეში, პირდაპირ თავდასხმით ან ყარაულით. დედალ-მამალი ხშირად ერთად ნადირობს. მღრღნელთა განადგურებით სოფლის მეურნეობისათვის სარგებლობა მოაქვს.
სქესობრივ სიმწიფეს 4–5 წლის ასაკში აღწევს. მონოგამური ფრინველია, ანუ ქმნის მუდმივ წყვილებს (ერთ-ერთის სიკვდილამდე). საქორწინო ფრენას იწყებს თებერვალში. აქვს 2–4 ბუდე, რიგრიგობით ხმარობს და კონსერვატიზმს იჩენს მათ მიმართ. თავის მხრივ, ბუდე წარმოადგენს ტოტების ნაყარს, რომელიც თხლად არის ამოფენილი მშრალი ბალახით. ყოველწლიური შეკეთების გამო ზოგჯერ გიგანტურ ზომას აღწევს — სიგანესა და სიმაღლეში 2 მეტრამდე. მარტ-აპრილში დებს 1–2–3 ჭუჭყიანი თეთრი ფერის მურალაქებიან კვერცხს. ინკუბაცია გრძელდება 40–45 დღე, კრუხობს ორივე მშობელი. თუკი პირველი ბუდის მართვეები დაიღუპნენ, ბუდობს მეორედაც. მართვეები შებუმბვლას იწყებენ მაისის დასაწყისში და ივნისის ბოლოსკენ მთლიანად იმოსებიან. დაახლოებით 80 დღის ასაკში ბუდეს ტოვებენ. მთის არწივი ტყვეობაშიც მრავლდება (მაგ., 1 წყვილი გამრავლდა არკანზასის შტატის ქალაქ ტოპიკაში). ჩრდილოეთით მობუდარ არწივთა მართვეები ხშირად აგრესიულები არიან და უფროსი უმცროსს ჭამს, რაც განპირობებულია მკაცრი ბუნებრივი პირობებით — მშობლები ვერ ახერხებენ მათ სრულყოფილად გამოკვებას.
1976 წლის მონაცემებით, თბილისის ზოოპარკში იმყოფებოდა 2 მთის არწივი (მაშინდელ სსრკ-ში სულ — 38). მოყვარული მონადირეები (მაგ., შუა აზიაში) მთის არწივის მართვეს წრთვნიან და იყენებენ როგორც ბაზს — მელიებზე, კურდღლებზე, იშვიათად მგელზე, ჯეირანზე და სხვა ცხოველებზე სანადიროდ. მისი მრავალი ადგილსამყოფელი განიცდის ადამიანის ზემოქმედებას. ამის გარდა, რიცხოვნობა შეამცირა ბუდეების მოშლამ. შეტანილია საქართველოს „წითელ ნუსხაში“.
სქოლიო
კატეგორია:არწივი კატეგორია:საქართველოს წითელ წიგნში შეტანილი ცხოველები
ფეირა-და-მატა
ფეირა-და-მატა (Feira da Mata) — მუნიციპალიტეტი ბრაზილიაში, ბაიას შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ვალი-სან-ფრანსისკუ-და-ბაიას მეზორეგიონს.
რესურსები ინტერნეტში
კატეგორია:ბაიას შტატის მუნიციპალიტეტები
კონკაკაფის ოქროს თასი
კონკაკაფის ოქროს თასი — საფეხბურთო ჩემპიონატი, რომელიც ტარდება კონკაკაფის შემადგენლობაში შესული ქვეყნების ეროვნულ ნაკრებებს შორის. ტურნირი იმართება ამერიკის შეერთებული შტატების ტერიტორიაზე და ზოგჯერ მექსიკაშიც.
კონკაკაფის პირველი ჩემპიონატი ჩატარდა 1963 წელს. ტურნირმა 1972 წლამდე იარსება 1989 წლამდე აღარ ჩატარებულა.
1991 წელს ტურნირი დაბრუნდა ოქროს თასის სახელწოდებით. მას შემდეგ ამ ტურნირში ოთხჯერ გაიმარჯვა მექსიკის ეროვნულმა ნაკრებმა, სამჯერ აშშ-მა და ერთხელ კანადამ.
დრენთე
დრენთე (Drenthe) — პროვინცია ნიდერლანდებში, მდებარეობს ქვეყნის ჩრდილო-აღმოსავლეთ ნაწილში. დედაქალაქია ასენი. სამხრეთით ესაზღვრება ოვერეისელი, დასავლეთით — ფრისლანდია, ჩრდილოეთით — გრონინგენი, აღმოსავლეთით კი გერმანია.
კონკაკაფის ოქროს თასი
ოქროს თასის ჩემპიონტი
(დახრილი შრიფტით წერია მოწვეული ნაკრები) 1 მატჩი მე-3 ადგილისთვის დამატებითი დროის შემდეგ დასრულდა 1:1. ორივე ნაკრებს ჩაეთვალა მე-3 ადგილის დაკავება. 2 მატჩი მე-3 ადგილისთვის არ გამართულა.
დრენთე
პროვინციის ფართობი 2 642 კმ-ია, მოსახლეობა 489 918 ადამიანი (2010). რელიეფში სჭარბობს ვაკეები.
კონკაკაფის ოქროს თასი
რესურსები ინტერნეტში
კატეგორია:საფეხბურთო ტურნირები
დრენთე
ისტორია
ნიდერლანდების სხვა ნაწილებისგან განსხვავებით, შუა საუკუნეების პერიოდამდე დრენთე მეჩხერად დასახლებული სასოფლო არეალი იყო.
ადამიანთა დასახლება დრენთეს ტერიტორიაზე პრეისტორიული ხანიდან იწყება. 150 000 წლის წინანდელი აღმოჩენილი არტეფაქტები უძველესია მთელ ნიდერლანდებში. ბრინჯაოს ხანამდე ეს ტერიტორია ყველაზე მჭიდროდ დასახლებული ყოფილა ნიდერლანდების ტერიტორიაზე. ამის ყველაზე ხელშესახები გამოვლინებებია ძვ. წ. 3500 წელს აშენებული დოლმენები.
წერილობით წყაროებში დრენთე პირველად 820 წელს იხსენიება. 1024-1025 წლის არქივებში მოხსენიებულია დრენთეს საგრაფო, როდესაც იმპერატორმა ჰაინრიხ II-მ ის უტრეხტის ეპისკოპოსს გადასცა.
1528 წელს უტრეხტის საეპისკოპოსომ ის იმპერატორ კარლ V ჰაბსბურგს დაუთმო, რომელმაც ტერიტორია ჰაბსბურგების ნიდერლანდში გააერთიანა. 1581 წელს დრენტე ახლადჩამოყალიბებულ გაერთიანებული პროვინციების რესპუბლიკას შეუერთდა.
მეორე მსოფლიო ომის დაწყებიდან სულ მალე, ნიდერლანდების მთავრობამ ქალაქ ჰოჰგალენის მახლობლად, გერმანიიდან დევნილ ებრაელთა შესაფარებლად ბანაკი ააშენა.
ეკონომიკა
დასამქების მნიშვნელოვანი სექტორია სოფლის მეურნეობა, თუმცა ქალაქებში განვითარებულია მრეწველობაც. საგრძნობლად იზრდება ტურიზმის ინდუსტრია.
რესურსები ინტერნეტში
კატეგორია:ნიდერლანდების პროვინციები
ქარადაღის რაიონი
დასახელება
რეგიონის სახელწოდება უკავშირდება ამიერკავკასიის პირველი სარკინიგზო სადგურის იგივე სახელს - ქარადაღის რკინიგზის სადგურს.
1937 წლამდე ამ ტერიტორიას მიქოიანოვსკი ერქვა. 1937 წელს მას მოლოტოვსკი დაარქვეს და ასე ეწოდებოდა 1956 წლამდე, როდესაც რეგიონს დღევანდელი სახელი მიენიჭა - Garadag. ამასთან, 1963 წელს რაიონს კვლავ ეწოდა სახელი აზიზბეიოვი. რეგიონს ეს სახელი მხოლოდ 3 წლის განმავლობაში ჰქონდა, რის შემდეგაც 1966 წელს მას დაარქვეს ქარადაღის სახელი.
მთავრობა
ქარადაღის რეგიონის აღმასრულებელი ხელისუფლების საქმიანობა რეგულირდება აზერბაიჯანის რესპუბლიკის პრეზიდენტის ჰეიდარ ალიევის 1999 წლის 16 ივნისის განკარგულების შესაბამისად, „ადგილობრივი აღმასრულებელი ხელისუფლების დებულებების შესახებ“, რაიონის აღმასრულებელი ხელისუფლების მეთაური სულეიმან მიქაილოვია.
მოსახლეობა
ბაქოს სახელმწიფო სტატისტიკური სამსახურის 2012 წლის სტატისტიკური მონაცემებით 109,400 ადამიანი ცხოვრობს რაიონში. .
ეკონომიკა
90 ინდუსტრიული საწარმო კონცენტრირებულია ქარდაღის მხარეში, საიდანაც 22 მსხვილია. ქარდაღის რეგიონში მოქმედებს ასევე გაზის გადამამუშავებელი საწარმო.
განათლება
გარდაღის რეგიონში არის 30 სასწავლო დაწესებულება, მათ შორის: 25 საშუალო სკოლა, 4 ლიცეუმი და 1 ინტერნატი. ასევე რეგიონში არის 3 მუსიკალური სკოლა და 22 საბავშვო ბაღი.
კულტურა
ქარადაღის რაიონის ტერიტორიაზე მდებარეობს: 8 კულტურის სახლი, 1 მუზეუმი, 10 ბიბლიოთეკა, 10 კულტურისა და დასვენების ბაღი, 1 ეროვნული ნაკრძალი და ასევე 10 მეჩეთი.
ჯანდაცვა
ქარადაღის რაიონის ტერიტორიაზე მდებარეობს: 7 საავადმყოფო, 6 ამბოლატორიული კლინიკა, 1 სტომატოლოგიური კლინიკა, 1 სამშობიარო სახლი და რესპუბლიკური საავადმყოფო.
სქოლიო
კატეგორია: აზერბაიჯანი კატეგორია: ბაქოს რაიონები კატეგორია: კავკასია
მერი გარეტი
მერი ელიზაბეტ გარეტი (Mary Elizabeth Garrett; დ. 5 მარტი, 1854 – გ. 3 აპრილი, 1915) — ამერიკელი სუფრაჟისტი და ფილანტროპი. ქველმოქმედის და ბალტიმორისა და ოჰაიოს რკინიგზის პრეზიდენტის, ჯონ ვ. გარეტის ერთადერთი ქალიშვილი. 1893 წელს ჯონ ჰოპკინზის უნივერსიტეტის სამედიცინო სკოლის დასაარსებლად მან საკმაოდ მნიშვნელოვანი თანხა გაიღო, თუმცა იმ პირობით, რომ უნივერსიტეტი ქალებსა და კაცებსაც ერთი პრინციპით მიიღებდა. დააარსა Bryn Mawr School, ბალტიმორის მოსამზადებელი სკოლა გოგონებისთვის, თუმცა მოგვიანებით სკოლა გადასცა ბრაიან მორის კოლეჯს, იმ პირობით, რომ მის მეგობარს მართა თომასს სკოლის პრეზიდენტად დანიშნავდნენ. მეცხრამეტე საუკუნის მრავალი სხვა სუფრაჟისტის მსგავსად, გარეტმა არჩია, რომ არ დაქორწინებულიყო; მთელი ცხოვრების განმავლობაში მეგობრობდა მართა თომასთან. ბოლო წლებში იგი თანამშრომლობდა თავის ძველ მეგობრებთან, სიუზან ბ. ენტონისთან და ანა ჰოვარდ შოუსთან, რათა ეცადა შტატებში ქალთა საარჩევნო უფლებების უზრუნველყოფა.
ბავშვობა
მერი ელიზაბეტ გარეტი დაიბადა ბალტიმორში, მერილენდში, 1854 წლის 5 მარტს. მერის ორივე მშობელი, ჯონ ვ. გარეტი და რეიჩელ ენ ჰარისონი, წარმოშობით ცნობილი და მდიდარი ბალტიმორის ოჯახებიდან იყვნენ. მერი იყო ჯონ ვ. გარეტის ერთადერთი ქალიშვილი და უმცროსი შვილი. ის ოჯახის საყვარელი შვილი იყო და მამამისი ხშირად ამბობდა: „ნეტავ მერი ბიჭად დაბადებულიყო!“ სავარაუდოდ იმიტომ, რომ გრძნობდა, რომ მერის პოტენციალი დაითრგუნდებოდა იმ დროის სოციალური ბარიერებით.
მერი გარეტი მდიდარ ოჯახში გაიზარდა. მას შემდეგ, რაც მისი მამა აირჩიეს B&O Railroad-ის პრეზიდენტად, გარეტები საცხოვრებლად გადავიდნენ მთა ვერნონზე. მიუხედავად იმისა, რომ ბალტიმორის ყველაზე აყვავებულ ნაწილში და მდიდრულ სახლში ცხოვრობდა, გარეტს მარტოსული და უბედური ბავშვბობა ჰქონდა. მისი უმცროსი ძმა მასზე 5 წლით უფროსი იყო და ასაკობრივი სხვაობა ძმებთან ურთიერთობას ართულებდა.
იგი პატარა იყო, როდესაც საქველმოქმედო საქმიანობის შესახებ გაიგო. მისი მშობლები და ბებია-ბაბუა ქველმოქმედებით იყვნენ დაკავებულნი. ხშირად უსმენდა მამამისისა და ცნობილი პოლიტიკოსების საუბარს სახლში. მასზე ასევე დიდი გავლენა მოახდინა მერილენდის სხვა ქალებმა, რომლებმაც მნიშვნელოვანი დახმარება შესთავაზეს ჯარისკაცებს ამერიკის სამოქალაქო ომის დროს. მათ წყლის, გამაგრილებელი სასმლისა და საექთნო მუშაობის შესრულება შეეძლოთ.
სკოლა და თვითშემეცნება
12 წლის ასაკში დაიწყო კუმერის სკოლაში სწავლა. სკოლაში მან გაიცნო ჯულია რებეკა როჯერსი, მეტსახელად „დოლი“ და ელიზაბეტ კინგი, მეტსახელად „ბესი“, რომლებთან ურთიერთობაც ცხოვრების ბოლომდე განაგრძო. ორივე დოლი და ბესი ცნობილი ოჯახებიდან იყვნენ. ბესი, ცნობილი კვაკერების ოჯახიდან და მერის მამის თანამოაზრის ქალიშვილი იყო. მერი თავდაპირველად აღფრთოვანებული იყო სასკოლო ცხოვრებით და სიამოვნებდა იქ ყოფნა, მაგრამ თანდათან მობეზრდა სკოლის კონსერვატიული დამოკიდებულება გოგონების განათლებასთან დაკავშირებით. სკოლის დირექტორს, რომელსაც ოდესღაც ძალიან კარგი ურთიერთობა ჰქონდა მერისთან, სჯეროდა „კულტივირებისა და არა კოლეჯის“. ასევე, სკოლის ადმინისტრაციამ გოგონებისთვის მეცნიერების სწავლა აკრძალა. სკოლის შემზღუდავი პოლიტიკის საპასუხოდ, სამმა გოგონამ შექმნეს საკუთარი სასწავლო ჯგუფი ბიოლოგიური მეცნიერების შესასწავლად. სასკოლო განათლებით იმედგაცრუებულმა მერიმ ჩვიდმეტი წლის ასაკში მიატოვა სკოლაში სიარული და შემდეგ წლებში აღარც დაბრუნებულა სასწავლად. ამჯობინა სახლში ესწავლა და ლიტერატურული კლასიკა წაეკითხა. მან დამოუკიდებლად შეძლო იტალიურის და ფრანგულის, გერმანულის და ბერძნულის სწავლა.
მოზარდობა
გარეტმა მოზარდობის პერიოდში დიდი ინტერესი გამოხატა ბიზნესის მიმართ. კვირაში ხუთიდან ათ დოლარამდე აძლევდნენ და ყველა ხარჯს დღიურში იწერდა. გარდა ამისა, ინახავდა ნათესავებისა და მეგობრების წერილებს, მათ შორის ჯულიას და ელიზაბეთის გამოგზავნილებს.
გარეტი ასევე ინახავდა დღიურს, რომელიც აჩუქა ქველმოქმედმა და გარეტის ოჯახის დიდი ხნის მეგობარმა, ჯორჯ პიბოდიმ, ბალტიმორის პიბოდის ინსტიტუტისა და ჯორჯ პიბოდის ბიბლიოთეკის პატივსაცემმა დამფუძნებელმა.
სრულწლოვნობამდე
გარეტი და მისი მეგობრები, მათ შორის მართა თომასი, მემი გუინი, ელიზაბეთ ბესი კინგი და ჯულია როჯერსი ყოველი კვირის პარასკევს საღამოობით იკრიბებოდნენ. „პარასკევის საღამო“, თავდაპირველად წიგნის კლუბი და სასწავლო ჯგუფი, მიზნად ისახავდა გოგონების განათლების გაუმჯობესებას, კლუბი აქტიური იყო 1895 წლამდე. კლუბის წევრებმა მოგვიანებით გახსნეს „ბრაინ მაურის გოგონების სკოლა“ ბალტიმორში, 1885 წელს. გარეტი იყო ახალი სკოლის მთავარი ფინანსური მხარდამჭერი.
მოგვიანებით, გარეტმა ყურადღება გადაიტანა სამედიცინო განათლებაზე. 22 წლის ასაკში მან ჯონს ჰოპკინზის უნივერსიტეტის პირველ პრეზიდენტს დანიელ კოიტ გილმანს სთხოვა სპეციალური ნებართვა ჯონს ჰოპკინსის უნივერსიტეტში ჩარიცხვისთვის, მაგრამ უარი უთხრეს ჩარიცხვაზე, რაც მისი გენდერით იყო განპირობებული. თუმცა, როდესაც ჯონს ჰოპკინსის მედიცინის სკოლის მშენებლობა მიმდინარეობდა მეცხრამეტე საუკუნის ბოლოს, სკოლის საბჭოს ამოეწურა ფინანსები. გარეტმა და მისმა მეგობრებმა დააარსეს ქალთა სამედიცინო სკოლის ფონდის კომიტეტი და ფულად ანაზღაურებას დაჰპირდნენ, იმ პირობით, რომ ქალებს მიიღებდნენ „იგივე პირობებით, როგორც მამაკაცებს იღებდნენ“. ეს პირობა სკოლის საბჭომ მიიღო და მას შემდეგ სამედიცინო განათლება სულ უფრო და უფრო ხელმისაწვდომი გახდა ქალებისთვის. გარეტი ასევე ჩართული იყო ქალთა საარჩევნო უფლებების მოძრაობაში, მუშაობდა თავის მეგობრებთან ანა ჰოვარდ შოუსთან, ჯულია უარდ ჰოუი და სიუზენ ენტონისთან ერთად და იყო მოძრაობის მთავარი ქველმოქმედს.
გარეტმა ბოლო წლები გაატარა ბრაინ მავრის კოლეჯში, მართა თომასთან ერთად.
ყანლისმთა
ყანლისმთა — მთა საქართველოსა და თურქეთის საზღვარზე. ადმინისტრაციულად საქართველოს ტერიტორიაზე მოქცეულია აჭარის ავტონომიური რესპუბლიკის ხულოს მუნიციპალიტეტში, ხოლო თურქეთის ტერიტორიაზე არდაჰანის პროვინციაში. მდებარეობს არსიანის ქედზე, მდინარეების ჩირუხისწყლის (აჭარისწყლის მარცხენა შენაკადი), ფოცხოვისწყლისა და ყვირალას (ჭოროხის აუზი) სათავეებში. სიმაღლე ზღვის დონიდან 2987 მ (3007 მ ). აგებულია ზედაპლიოცენური ანდეზიტ-ბაზალტებითა და დაციტებით. შემორჩენილია გამყინვარების კვალი. ბევრგან არის ქვაყრილები. ყანლისმთა შემოსილია სუბალპური და ალპური მდელოს ბალახეულით.
მერი გარეტი
სქოლიო
კატეგორია:დაბადებული 1854 კატეგორია:გარდაცვლილი 1915 კატეგორია:ამერიკელი სუფრაჟისტები კატეგორია:ამერიკელი ქველმოქმედები კატეგორია:დაბადებული 5 მარტი კატეგორია:გარდაცვლილი 3 აპრილი
ყანლისმთა
სქოლიო
კატეგორია:აჭარის ავტონომიური რესპუბლიკის მთები კატეგორია:თურქეთის მთები
მთისუბანი (მრავალმნიშვნელოვანი)
მთისუბანი შეიძლება აღნიშნავდეს:
Amanita jacksonii
Amanita jacksonii — სოკოს სახეობა ამანიტასებრთა ოჯახისა, რომლის გავრცელების არეალი მოიცავს ჩრდილოეთ ამერიკას.
საჭმელი სოკოა. იხმარება ახალი. იზრდება შერეულ ტყეებში, ერთეულებად ან მცირე ჯგუფებად. მიკორიზას წარმოქმნის ფიჭვთან და მუხასთან. ჰგავს მისივე გვარის სახეობას, ნიყვს.
სოკო პირველად აღწერა კანადელმა მიკოლოგმა რენე პომერლომ 1984 წელს როგორც Amanita jacksonii.
აღწერა
ქუდის დიამეტრი — 5—15 სმ, ნორჩობაში კვერცხისებრია, შემდეგ ამოზნექილი ან თითქმის ბრტყელი. როგორც წესი ბორცვაკით ცენტრში. ხასხასა წითელი ან წითელ-ნარინჯისფერი, შემდეგ მოყვითალო კიდეებით, გლუვი, იშვიათად ზედაპირზე მცირე რაოდენობით ახასიათებს საერთო საბურველის თეთრი ფერის ფიფქისმაგვარი ნარჩენები.
რბილობი — თეთრი ფერის, ზოგჯერ მოყვითალო ელფერით, გაჭრისას ფერს არ იცვლის. განსაკუთრებული სუნისა და გემოს გარეშე.
ფეხის სიგრძე — 7,5-15 სმ, სისქე — 0,9-1,6, თხელი, მთლიანი ან ზევითკენ შევიწროებული, კრემისფერი ან მოყვითალო, დაფარულია მოყვითალო-ნარინჯისფერი ძარღვებით. ახასიათებს 4-7 სმ სიგრძის და 4 მმ სისქის ტომრისებრი, თეთრი ფერის ვოლვა, რომლის უმეტესი ნაწილი მიწაშია ჩაფლული.
სპორების ფხვნილი — თეთრი. სპორები — 7-12,1×5,2—8,7 მკმ, ამილოიდური, ელიფსისებრი ან ფართო ელიფსისებრი, იშვიათად სფეროსებრი ან წაგრძელებული.
ეკოლოგია და გავრცელება
გავრცელების არეალი მოიცავს ჩრდილოეთ ამერიკას — აშშ, კანადა და მექსიკა
იზრდება შერეულ ტყეებში, ერთეულებად ან მცირე ჯგუფებად. მიკორიზას წარმოქმნის ფიჭვთან და მუხასთან. ზოგჯერ ქმნის „ქაჯის წრეს“.
სეზონი — ზაფხულიდან შემოდგომამდე.
ტუგაია
ტუგაია (ოფიციალურად ტუგაიის მუნიციპალიტეტი; Lungsod sa Tugaya; Bayan ng Tugaya) ― მეხუთე კლასის მუნიციპალიტეტი სამხრეთ ლანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 24 778 ადამიანს შეადგენს. მოიცავს 23 ბარანგაის.
სქოლიო
კატეგორია:სამხრეთ ლანაოს მუნიციპალიტეტები
მთისკალთის მღვიმეები
მთისკალთის მღვიმეები — მღვიმეთა კომპლექსი აფხაზეთში სოხუმის მუნიციპალიტეტის სოფელ მთისკალთის მიდამოებში. ზღვის დონიდან 570 მ სიმაღლეზე. გამომუშავებულია ქვედაცარცულ კირქვებში. შედგება სამი მღვიმისაფაბ. პირველი მღვიმის ჯამური სიგრძეა 335 მ, მეორის — 75 მ, მესამია — 42 მ. პირველში გადის ნაკადული, ორი დანარჩენი მშრალია. მღვიმეებში უხვადაა სხვადასხვაგვარი ნაღვენთ-ნაწვეთი კალციტური წარმონაქმნები., მათ შორის მღვიმური მარგალიტები. გვხვდება მღვიმური ცხოველები.
ლიტერატურა
კატეგორია:სოხუმის მუნიციპალიტეტი კატეგორია:აფხაზეთის ავტონომიური რესპუბლიკის მღვიმეები
Rhytidoponera tenuis
სქოლიო
კატეგორია:ჭიანჭველები
Tata Motors
thumb|200px|კომპანიის ლოგო ტატა მოტორს ლიმიტედი (ჰინდი. ) წარსულში ცნობილი როგორც ტელკო (TELCO; TATA Engineering and Locomotive Company) — ინდოეთის მსუბუქი ავტომობილებისა და კომერციული სატრანსპორტო საშუალებების მწარმოებელი უდიდესი კომპანიაა. ის ტატა ჯგუფის ნაწილია, თავისი სათავო ოფისით მუმბაიში, მაჰარაშტრა.
კატეგორია:ინდოეთის კომპანიები კატეგორია:ავტომწარმოებელი კომპანიები
მატუ-გროსუ
მატუ-გროსუ (პორტ. Mato Grosso, MT) — შტატი ბრაზილიაში, ბრაზილიის ზეგანზე.
კატეგორია:ბრაზილიის შტატები
ინგილოები
რესურსები ინტერნეტში
კატეგორია:ქართველები კუთხეების მიხედვით კატეგორია:ქართველი მუსლიმები
მიწის ყივილი
მიწის ყივილი - ქართველი მწერლის მიხეილ ჯავახიშვილის მოთხრობაა, რომელიც 1928 წელს დაიწერა. მოთხრობაში ავტორი გადმოგვცემს სამშობლოსაგან სიშორის სირთულეებსა და მოხუცი ემიგრანტის შინაგან განცდებს.
შინაარსი:
88 წლის მოხუცი საფრანგეთის ერთ საკურორტო ქალაქში შემთხვევით ქართველ სტუდენტს შეხვდება, რის შემდეგ მისი ცხოვრება სრულად იცვლება. ის აღმოაჩენს, რომ ქართველია, გაიხსენებს ქართულ ენას და საქართველოში წუთით მაინც დაბრუნებაზე ოცნებობს. მიწა ყივის. დიდი ოსტატის ოსტატური ნაწარმოები.
ფილმი:
1987 წელს ამ მოთხრობის მიხედვით რეჟისორმა გუგული მგელაძემ გადაიღო ფილმი „ფესვები“.
ლიტერატურა:
კატეგორია:მიხეილ ჯავახიშვილის ნაწარმოებები
ბანია (პაზარჯიკის ოლქი)
ბანია (Баня) — სოფელი ბულგარეთში. 2010 წლის მონაცემებით მოსახლეობა შეადგენს 781 კაცს.
კატეგორია:ბულგარეთის სოფლები
სლეიპნირი
thumb|250px|არდრის ქვის გამოსახულებაზე აღბეჭდილია სლეიპნირზე ამხედრებული ოდინის შესვლა ვლაჰალაში. სლეიპნირი (Sleipnir) არის ლოკეს შვილი. სკანდინავიურ მითოლოგიაში სლეიპნირი ოდინის ულაყია. მას რვა ფეხი აქვს, ის ყველაზე სწრაფია ეტალონთა შორის. სლეიპნირს გადაადგილება შეუძლია, როგორც მიწაზე, ასევე ზღვაზე და ჰაერზეც კი.
ლიტერატურა
კატეგორია:სკანდინავიური მითოლოგია
ხუთი ოჯახი
«ხუთი ოჯახი» (Five Families) — იტალიურ-ამერიკული მაფიის ხუთი უმსხვილესი და ყველაზე გავლენიანი "ოჯახი" ნიუ-იორკში. მათ ეკუთვნის ოჯახები: ბონანო, გამბინო, ჯენოვეზე, კოლომბო (ან პროფაჩი, ჯოზეფ "დონ პეპინო" პროფაჩის სახელზე - ერთ-ერთი ბოსის, რომელიც დიდი ხნის განმავლობაში ხელმძღვანელობდა ამ ოჯახს) და ლუკეზე.
ამ ოჯახების ბოსები ამჟამად არიან:
კატეგორია:ორგანიზებული კრიმინალური ჯგუფები კატეგორია:მაფია
ელვა (გაზეთი)
„ელვა“ — ქართული ყოველდღიური პოლიტიკური და ლიტერატურული გაზეთი, რსდმპ თბილისის გაერთიანებული კომიტეტის ორგანო. გამოდიოდა თბილისში 1906 წლის 12 (25) მარტიდან (გაზეთ "განთიადის" დახურვის შემდეგ) 15 (28) აპრილის ჩათვლით. რედაქტორი-გამომცემელი — გ. მახარაძე (ფაქტობრივად რედაქტორი — ფილიპე მახარაძე). გაზეთში ბოლშევიკებთან ერთად მენშევიკებიც თანამშრომლობდნენ.
მართალია, „ელვა“ ფორმალურად გაერთიანებული ორგანო იყო, მაგრამ თავისი მიმართულებით იგი ბოლშევიკურ გაზეთს წარმოადგენდა. მის ფურცლებზე სისტემატურად ქვეყნდებოდა ი. სტალინის ნაშრომები, ფ. მახარაძის წერილები და სხვა. გაზეთში თანამშრომლობდნენ: ი. ევდოშვილი, გ. ქიქოძე, მ. იაშვილი, ლ. ახმეტელაშვილი, შ. შარაშიძე და სხვა. გაზეთი დაიხურა ადგილობრივი ხელისუფლების განკარგულებით.
ლიტერატურა
კატეგორია:საქართველოს გაზეთები კატეგორია:ქართულენოვანი გაზეთები
მცირე ხინგანი
მცირე ხინგანი — მთები ჩინეთსა და რუსეთში. სიგრძე დაახლოებით 500 კილომეტრია. ჩინეთის ნაწილი შემოსაზღვრულია ნუნძიანის და სუნგარის ხეობებით და უნლიაოს და სანძიანის ვაკეებით, რუსეთის ნაწილი კიმდინარე ამურის გამჭოლი ხეობიდან მდინარე ტირმის ზემოტამდე. სიმაღლე 1150 მეტრამდეა. კათლებზე მთის ტყეებია.
რესურსები ინტერნეტში
კატეგორია:ჩინეთის ქედები კატეგორია:რუსეთის ქედები
მოძრაობა ერთიანი საქართველოსთვის
მოძრაობა ერთიანი საქართველოსთვის — პოლიტიკური პარტია საქართველოში 2007-2011 წლებში.
ისტორია
პარტია დაარსდა 2007 წლის აგვისტოში ნაციონალური მოძრაობის ყოფილი წევრების მიერ, თავდაცვის ყოფილი მინისტრის, ირაკლი ოქრუაშვილის მეთაურობით.
პარტიის დაარსების შესახევ ირაკლი ოქრუაშვილმა გამოაცხადა 2007 წლის 25 სექტემბერს. ყრილობა შედგა დეკემბერში. პარტიის დამფუძნებელთა შორის იყვნენ დეპუტატები: თეო ტლაშაძე, ქეთევან მახარაშვილი, კოკა გუნცაძე, გია ცაგარეიშვილი, გია თორთლაძე, დავით კოღუაშვილი ; ჟურნალისტები: ნათია ლაზაშვილი, ნანა ლეჟავა; ასევე: ლევან ნიკოლაიშვილი (თავდაცვის მინისტრის ყოფილი მოადგილე), ეკა ბესელია (ადვოკატი). თავმჯდომარედ აირჩიეს გია თორთლაძე, გენერალურ მდივნად - გიორგი ცაგარეიშვილი.
პარტია დაფუძნებისთანავე შევიდა ერთიანი სახალხო მოძრაობის ეროვნული საბჭოს შემადგენლობაში და იყო 2007 წლის ნოემბრის აქციების თანაორგანიზატორი. ვადამდელ საპრეზიდენტო არჩევნებში მხარს უჭერდა ლევან გაჩეჩილაძეს. 2008 წლის საპარლამენტო არჩევნებში მონაწილეობდა გაერთიანებუილ ოპოზიციის ბლოკის შემადგენლობაში. ბლოკმა მიიღო 17,73%, მაგრამ უარი განაცხადა მოპოვებულ მანდატებზე.
პარტია დატოვა ბევრმა დამფუძნებელმა, მათ შორის: გია თორთლაძემ, გიორგი ცაგარეიშვილმა (ორივემ 2008 წლის 3 მარტს ), კოკა გუნცაძემ, ნინო ლეჟავამ, ნათია ლაზაშვილმა.
2009 წლის აპრილსა და მაისში პარტია იყო ერთ-ერთი ორგანიზატორი მიხეილ სააკაშვილის გადადგომის მოთხოვნით მიმდინარე საპროტესტო აქციებისა. პარტია არ მონაწილეობდა 2010 წლის თვითმართველობის არჩევნებში. 2011 წელს პარტიის რეგისტრაცია გაუქმდა და ის შეუერთდა ქართულ პარტიას.
სქოლიო
კატეგორია:საქართველოს პოლიტიკური პარტიები
მარკეტა ლაზაროვა
მარკეტა ლაზაროვა (Marketa Lazarová) - 1967 წლის ჩეხოსლოვაკიური ისტორიული ფილმი, რეჟისორი ფრანტიშეკ ვლაშილი. ეს არის ვლადისლავ ვანჩურას რომანის ადაპტაცია მარკეტა ლაზაროვა (1931). ფილმი შუა საუკუნეებში ვითარდება და მოგვითხრობს ფეოდალის ქალიშვილზე, რომელსაც მეზობელი ყაჩაღი რაინდები იტაცებენ და ერთ-ერთი მათგანის საყვარელი ხდება. 1998 წლის ჩეხეთის კინოკრიტიკოსებისა და პუბლიცისტების მიერ ჩატარებულ გამოკითხვაში მარკეტა ლაზაროვა აირჩიეს ყველა დროის საუკეთესო ჩეხურ ფილმად. თეოდორ პიშტიკმა შექმნა ფილმის კოსტუმები.
გამოქვეყნება
ფილმის პრემიერა შედგა 1967 წლის 24 ნოემბერს. ფილმს კინოთეატრში უყურა 1.3 მილიონმა ადამიანმა. ფილმი დიდხანს მიუწვდომელი იყო კინოთეატრებიდან გამოსვლის შემდეგ. 1968 წელს ფილმი ეკრანზე გამოვიდა სან-ფრანცისკოს კინოფესტივალზე, კრიტიკოსებმა დაწერეს: ”ეს არის ერთ-ერთი ყველაზე მხატვრული და დამაჯერებელი შუა საუკუნეების ეპოსი, რომელიც გვიქმნის წარმოდგენას წარსული დაუნდობელი იერიშით ვიზუალურ გრძნობებზე, როგორც კაშკაშა, ისე შემზარავი ეფექტებით.” 1974 წლის 30 აგვისტოს მარკეტა ლაზაროვას პრემიერა შედგა შეერთებულ შტატებში. ფილმის ხანგრძლივობა შემცირდა 100 წუთამდე ამერიკული ბაზრისთვის. ამ ვერსიის მიმოხილვები არაერთგვაროვანი იყო. ორიგინალი ვერსია 2011 წელს შეერთებულ შტატებში გახდა ხელმისაწვდომი. აღდგენილი ვერსია დაბრუნდა ჩეხეთის კინოთეატრებში 2011 წლის 13 ოქტომბერს. პრემიერა წაიყვანა მაგდალენა ვაშარიოვამ. ვაშარიოვამ თქვა, რომ იგი შეშფოთებულია იმ ახალგაზრდების რაოდენობით, ვინც ფილმისადმი ინტერესს გამოხატავს.
გამოქვეყნება ციფრულად
2009 წელს ბონტონფილმა განაცხადა, რომ გამოუშვებსმარკეტა ლაზაროვას DVD და Blu-ray– ზე. ბონტონფილმს არ ჰქონდა საკმარისი ფინანსები რესტავრაციისთვის და ამით გააუქმა გეგმა. სიტუაცია შეიცვალა 2011 წელს, როდესაც UPP– მ ფილმი ციფრულად აღადგინა. აღდგენა 2 მილიონი ჩეხური ვალუტა დაჯდა. ის დააფინანსა ჩეხეთის კულტურის სამინისტრომ და კარლოვი ვარის საერთაშორისო კინოფესტივალმა. ფილმის ციფრული ვერსიის პრემიერა შედგა 2011 წლის 2 ივლისს კარლოვი ვარის კინოფესტივალზე. ფილმი გამოვიდა ჩეხეთის რესპუბლიკაში DVD– ზე 2011 წლის 8 დეკემბერს. ფილმი მსოფლიო მასშტაბით გამოვიდა DVD და Blu-ray დისკზე, კრიტერიონის კოლექციის მიერ, 2012 წელს.
შეფასება
ალტ=Vladislav Vancura.jpg|მარცხნივ|მინი|ვლადისლავ ვანჩურა ფილმმა კრიტიკოსების საყოველთაო აღიარება მიიღო. მას აქვს 100% რეიტინგი Rotten Tomatoes- ზე 11 მიმოხილვის საფუძველზე. საშუალო რეიტინგია 94%. 1968 წელს ჟურნალმა Film a doba– მ ჩაატარა კინოკრიტიკოსების გამოკითხვა 1967 წლის ჩეხოსლოვაკიის საუკეთესო ფილმის ასარჩევად. მარკეტა ლაზაროვამ მოიგო კვლევა და მიიღო 344 ხმა, დაამარცხა ფილმები, როგორიცაა მეხანძრეების ბურთი და გვირილები. მან ასევე მიიღო ყველაზე მეტი ხმა, ვიდრე ნებისმიერმა ფილმმა უცხოური ფილმების კატეგორიიდან. კარლოვი ვარის საერთაშორისო კინოფესტივალის დროს 1994 წელს მარკეტა ლაზაროვა აირჩიეს ჩეხეთის საუკეთესო ფილმად. ფილმი ასევე შეფასდა ყველა დროის უდიდეს ჩეხურ ფილმად ეროვნული კრიტიკოსების გამოკითხვის შედეგად. მარკეტა ლაზაროვამ ასევე მიიღო რამდენიმე ჯილდო. იგი დაჯილდოვდა მარ დელ პლატას საერთაშორისო კინოფესტივალზე და ედინბურგის საერთაშორისო კინოფესტივალზე.
ფილმს ესწრებოდა 1 მილიონზე მეტი ადამიანი ჩეხოსლოვაკიის კინოთეატრებში. Týden.cz- ს მიერ ჩატარებულ გამოკითხვაში მარკეტა ლაზაროვა აირჩიეს 1965-1967 პერიოდის საუკეთესო ჩეხურ ფილმად, ხმების 28%-ით. ფილმმა მე -5 ადგილი დაიკავა Media Desk– ის საზოგადოებრივ გამოკითხვაში.
ადაპტაციები
რომანის თეატრალურად ადაპტირებული ვერსია გამოვიდა 2013 წელს. მისი პრემიერა შედგა 2013 წლის 16 ნოემბერს ABC თეატრში. დრამატურგმა ვერა მაშკოვამ თქვა, რომ სპექტაკლი ფოკუსირებულია ემოციებზე და თეატრალურ პოეზიაზე. სპექტაკლის რეჟისორი იყო პაველ ხეკი, და მასში მთავარ როლებს ასრულებდა ვერონიკა ხეკ კუბასოვა და ტომაშ ნოვოტნი.
სქოლიო
კატეგორია:ფილმები კატეგორია:ფილმები ქვეჟანრის მიხედვით კატეგორია:ფილმები ქვეყნის მიხედვით კატეგორია:ფილმები ჟანრის და ქვეყნის მიხედვით კატეგორია:ფილმები ჟანრის მიხედვით კატეგორია:ფილმები ჟანრის და ქვეყნის მიხედვით კატეგორია:ჩეხური ფილმები კატეგორია:ისტორიული ფილმები კატეგორია:ისტორიული ფილმები ათწლეულის მიხედვით კატეგორია:ისტორიული ფილმები ქვეყნის მიხედვით კატეგორია:XX საუკუნის ფილმები კატეგორია:ფილმები პერსონაჟების მიხედვით კატეგორია:კინო რეგიონის მიხედვით კატეგორია:კინო კულტურის მიხედვით კატეგორია:კინო ქალაქის მიხედვით კატეგორია:კინო ქვეყნის და წლის მიხედვით კატეგორია:კინო
სადარაკის მეჩეთი
სადარაკის მეჩეთი (აზერბ. Sədərək məscidi) — მეჩეთი ბაქოს ქარადაღის რაიონში, ლოკბატანის დასახლებაში, სადარაკის სავაჭრო ცენტრის ტერიტორიაზე.
ისტორია
მეჩეთი აშენდა 2007 წელს. ლოცვის სახლს ემსახურება ძირითადად სავაჭრო ცენტრის მრავალი თანამშრომელი, რომელიც ერთ–ერთი უდიდესია კავკასიაში.
მეჩეთი არის იმამ ჯაფარ ჯაფარ სადიკის სახელობის. სადარაკის მეჩეთი არის შიიტური. ის არის მოქმედი მეჩეთი ბაქოში.
არქიტექტურა
მეჩეთი ორსართულიანია, თანამედროვე რვაკუთხა ფორმის, დიდი სფერული გუმბათით. სამწუხაროდ მინარეთი დაკარგულია. მეორე სართულზე გუმბათის მთლიანი პერიმეტრის გასწვრივ 14 სარკმელია დამონტაჟებული.
მეჩეთის მიმდებარე ტერიტორიაზე, რომელიც მთავარი კომპლექსის ნაწილია, განთავსებულია მეორადი სწორკუთხა ნაგებობა კრამიტით გადახურული სახურავით, სადაც თაყვანისმცემლები რიტუალს ასრულებენ.
ამავე დროს, მას ყველა საჭირო პირობა აქვს 350-მდე მორწმუნის მისაღებად. იერუსალიმის მეჩეთის სტილში, სადარაკის სავაჭრო ცენტრის გენერალური გეგმის შესაბამისად აშენებულ მეჩეთს არ აქვს მინარეთი.
ყილხოხი
ყილხოხი — კლდოვანი მწვერვალი საქართველოში, შიდა ქართლის მხარეში, ჯავის მუნიციპალიტეტში. მდებარეობს მდინარე ქეშელთის სათავეებში, მაღრან-დვალეთის კავკასიონის მთავარ ქედის სამხრეთ ტოტზე, მდინარე ზეკარისწყლისა და თხელას წყალგამყოფზე, მწვერვალ ბრუტსაბძელის დასავლეთით. სიმაღლე 3300 მ. აგებულია ზედაიურული ფიქლებით. დამახასიათებელია კლდოვანი და ალპური მდელოების ლანდშაფტი.
სადარაკის მეჩეთი
სქოლიო
კატეგორია: აზერბაიჯანი კატეგორია: ბაქოს მეჩეთები კატეგორია: კავკასია
ყილხოხი
ლიტერატურა
კატეგორია:შიდა ქართლის მხარის მთები
PHASE 2
PHASE 2 (ფაზა 2) — ერთ-ერთი ყველაზე გავლენიანი და კარგად ცნობილი ნიუ-იორკელი გრაფიტის მხატვარი 1970-იან წლებში. მას მიაწერენ "ბუშტისმაგვარი ასოებით" გრაფიტის წერის სტილის მოგონებას. ის ასევე გავლენიანი ფიგურა იყო ადრეული ჰიპ-ჰოპის სცენაზე.
კატეგორია:ამერიკელი გრაფიტის მხატვრები
გუნდის მომღერალი (მოთხრობა)
გუნდის მომღერალი (Хористка) — ანტონ ჩეხოვის მოთხრობა, რომელიც 1886 წელს დაიწერა. პირველად, 1886 წლის 18 ივლისს, ჟურნალ „Околки“-ს მე-14 ნომერში გამოქვეყნდა.
გამოქვეყნება
მოთხრობა პირველად, 1886 წლის 18 ივლისს, ჟურნალ „Околки“-ს მე-14 ნომერში გამოქვეყნდა. თავდაპირველად მისი სათაური „მომღერალი ქალი“ იყო და ავტორი ხელს აწერდა როგორც ა. ჩეხონტე. ნაწარმოების გადამუშავებული ვერსია შევიდა საქველმოქმედო ანთოლოგიაში „გზა-ბილიკი. სამეცნიერო-ლიტერატურული კრებული გადასახლებაში მყოფი საჭიროების მქონე საზოგადოების სასიკეთოდ“. პეტერბურგი., 1893.
მოთხრობის ადოლფ მარქსის მიერ 1899—1901 წლებში გამოცემულ თხზულებათა კრებულის მეორე ტომში შესვლამდე, ჩეხოვმა ტექსტში გარკვეული ცვლილებები შეიტანა. ნაწარმოებში ცვლილების შეტანისას ჩეხოვმა მთავარი გმირისადმი საკუთარი დამოკიდებულება შეცვალა. „გარყვნილი ქალის ცხოვრების იუმორისტული ეპიზოდიდან დამცირებული ადამიანის ლირიკული, ნაღვლიანი ისტორია შექმნა“.
ჩეხოვის სიცოცხლეშივე მოთხრობა უნგრულ, გერმანულ, პოლონურ და სლოვაკურ ენებზე ითარგმნა.
მოკლე სიუჟეტი
ერთხელ მომღერალ პაშას აგარაკის ანტრესოლში მისი თაყვანისმცემელი ნიკოლაი პეტროვიჩ კოლპაკოვი იჯდა. აგარაკზე მყოფთა მყუდროება იდუმალმა სტუმარმა დაარღვია, რომელიც ქალბატონი აღმოჩნდა. ქალმა თავის ქმართან შეხვედრა მოითხოვა, რომელიც თითქოს აგარაკზე იმყოფებოდა და სხვა ოთახში იმალებოდა. შემდეგ მოითხოვა, რომ პაშას მისი ქმრის მიერ ნაჩუქარი ყველა საჩუქარი დაებრუნებინა, რადგან ქმარმა საკმაოდ დიდი თანხა აიღო და მიითვისაт. პაშამ მისთვის საკუთარი ოქროს სამაჯურისა და ლალისთვლიანი ბეჭდის მიცემა გადაწყვიტა, მაგრამ ეს ის სამკაულები არ იყო. ბოლოს და ბოლოს ქალმა ეს სამკაულების წაიღო და კიდევ სხვაც.
ეს ყველაფერი კოლპაკოვის თვალწინ ხდებოდა. მომღერლის ასეთი დამცირების შემყურე კოლპაკოვი წამოიძახებს: „არა, მე ამას საკუთარ თავს ვერასდროს ვაპატიებ! ვერასდროს ვაპატიებ! მომშორდი… ნაგავო! — უყვიროდა ზიზღიანი ხმით პაშას და აკანკალეული ხელებით მის გაწევას ცდილობდა. — ის მის წინაშე მუხლებზე დადგომას აპირებდა და… ვის წინაშე? შენს წინაშე! ოჰ, ღმერთო ჩემო!“.
კოლპაკოვმა მომხდართან დაკავშირებით თავისი შეხედულება დააფიქსირა და წავიდა.
სქოლიო
კატეგორია:ანტონ ჩეხოვის მოთხრობები
ფანდური
250პქ|მინი|მარჯვნივ ფანდური — ქართული ხალხური სიმებიანი ჩამოსაკრავი ინსტრუმენტი. ფართოდაა გავრცელებული აღმოსავლეთ საქართველოს მთასა და ბარში.
ტერმინ ფანდურს ვხვდებით X საუკუნის წერილობით წყაროებში. ფანდურის ტიპის სიმებიანი საკრავი აქვთ სხვა ხალხებსაც (სომხ. „ფანდირნი“, სპარს. „თანბური“, უკრ. „ბანდურა“, არაბ. „ტონბურა“ და სხვა). საქართველოში ფანდურს ზოგჯერ ჩონგურსაც უწოდებენ. ფანდური სამსიმიანია. ვხვდებით ორსიმიან ფანდურსაც (ხევსურეთში).
ფანდურის წყობაა მცირე ტერცია I და II სიმებს შორის და დიდი სეკუნდა II და III სიმებს შორის. ფანდურზე მიიღება მეტად თავისებური წყობის კილო (ტერცია და სექსტა ნეიტრალურია). ძირითადად იყენებენ სოლო ან მრავალხმიანი სიმღერის თანხლებისათვის. თუმცა მასზე შეიძლება დამოუკიდებელი ნაწარმოების (უმთავრესად საცეკვაო მელოდიები) შესრულება.
რესურსები ინტერნეტში
კატეგორია:მუსიკალური ინსტრუმენტები ანბანის მიხედვით კატეგორია:ქართული ხალხური საკრავები
ილია ფანცულაია
ილია სიმონის ძე ფანცულაია (ათონელი) (გარდ. XX ს–ის 30–იან წ.) — საქართველოს მართლმადიდებელი ეკლესიის სასულიერო პირი, მღვდელმონაზონი.
საქართველოში მოღვაწეობამდე იგი წლების მანძილზე ათონის მთაზე, ივერონის მახლობლად მდებარე ელია წინასწარმეტყველის „კელიაში“ ცხოვრობდა. 1920 წელს სხვა ქართველ ბერებთან ერთად მასაც მოუხდა ათონიდან სამშობლოში დაბრუნება. 1922–1924 წლებში იყო ბეთანიის მონასტრის წინამძღვარი. 1924 წელს მან წინამძღვრობა გადააბარა, მღვდელმონაზონ იოანეს (მაისურაძე), თვითონ კი მანგლისის ახალსოფელში გადავიდა საცხოვრებლად.
მღვდელომონაზონი ილია მხარს უჭერდა ქაქუცა ჩოლოყაშვილის ანტისაბჭოთა ამბოხებულებს და თვით ქაქუცას სულიერი მოძღვარი იყო. მას შემდეგ, რაც ქაქუცა ჩოლოყაშვილმა დატოვა საქართველო, ილია ფანცულაია იმყოფებოდა ძებნაში, რის გამოც იძულებული იყო დამალულიყო. მოგვიანებით (30-იან წლებში), მღვდელმონაზონი ილია, დააპატიმრეს და დახვრიტეს კომუნისტებმა.
მღვდელმონაზონმა ილიამ ქართველებისგან დაცარიელებული ათონის ივერთა მონასტრიდან საქართველოში ჩამოიტანა რამდენიმე ქართული ხელნაწერი (A.-110, A.-1103, A.-1104, A.-1105). ცნობილია და გამოქვეყნებულია მისი მიმოწერა მოსე ჯანაშვილთან ამ ხელნაწერების გარშემო.
რესურსები ინტერნეტში
კატეგორია:ქართველი ბერები
That's Not My Name
„That's Not My Name“ — ბრიტანული დუეტის The Ting Tings მეორე სინგლი, მათი სადებიუტო სტუდიური ალბომიდან We Started Nothing.
სქოლიო
კატეგორია:2007 წლის სინგლები კატეგორია:2008 წლის სინგლები კატეგორია:Columbia Records-ის სინგლები კატეგორია:The Ting Tings-ის სიმღერები
სექტემბერი 2011
სექტემბერი - 2011 წლის მეცხრე თვეა. დაიწყო ხუთშაბათს და დამთავრდა 30 დღის შემდეგ, პარასკევს.
პორტალი:ახალი ამბები
09
ლევიათანი (მრავალმნიშვნელოვანი)
ლევიათანი შეიძლება აღნიშნავდეს:
Rhytidoponera terrestris
Rhytidoponera terrestris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
საქართველოს დასახლებული პუნქტების ძველი სახელწოდებები
სქოლიო
კატეგორია:საქართველოს დასახლებული პუნქტები
მატუ-გროსუ-დუ-სული
მატუ-გროსუ-დუ-სული (პორტ. Mato Grosso do Sul, MS) — ბრაზილიის შტატი 1979-დან.
კატეგორია:ბრაზილიის შტატები
ფრანც კაფკას პრემია
ფრანც კაფკას პრემია — საერთაშორისო  ლიტერატურული პრემია, რომელიც გაიცემა გერმანულენოვანი რომანისტი ფრანც კაფკას საპატივცემოდ. პრემია პირველად 2001 წელს გაიცა. მას ფრანც კაფკას საზოგადოება და ქალაქი პრაღა აფინანსებს.
ინფორმაცია ჯილდოს შესახებ
პრემიის გაიცემა ყოველწლიურად. ცერემონია ტარდება პრაღაში, ძველი მერიის შენობაში. საპრიზო ფონდი მოიცავს 10 ათას დოლარს.
ჯილდოს გაცემის კრიტერიუმები მოიცავს ნამუშევრის „ჰუმანისტურ ხასიათს; კულტურული, ეროვნული, ლიგვისტური და რელიგიური ტოლერანტობისადმი გაწეულ წვლილს; მის ეგზისტენციალურ და მარადიულ აქტუალობას; და უნარს, აღწეროს თანამედროვეობა.“
ვაო (სამხრეთი ლანაო)
ვაო (ოფიციალურად ვაოს მუნიციპალიტეტი; Lungsod sa Wao; Bayan ng Wao) ― მეორე კლასის მუნიციპალიტეტი სამხრეთ ლანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 50 366 ადამიანს შეადგენს. მოიცავს 26 ბარანგაის.
სქოლიო
კატეგორია:სამხრეთ ლანაოს მუნიციპალიტეტები
ბიძინა კაპანაძე
ბიძინა კაპანაძე (2 ივლისი, 1928, ზესტაფონი) — ქართველი ექიმი, მეცნიერი, ქირურგი, მედიცინის მეცნიერებათა კანდიდატი.
ბიოგრაფია
1951 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1951–1953 წლებში იყო ზესტაფონის გაერთიანებული საავადმყოფო–პოლიკლინიკის ქირურგიული განყოფილების ორდინატორი. 1953–1956 წლებში ამავე კათედრის ასისტენტი. 1960–1980 წლებში გადაუდებელი ქირურგიის კათედრის ასისტენტი. 1980 წლიდან ამ კათედრის დოცენტი. ავტორია 20 სამეცნიერო სტატიის და ორი მონოგრაფიის.
საკანდიდატო დისერტაციის თემა — „დამწოლი პერიკარდიტების ქირურგიული მკურნალობის შედეგები“, დაიცვა 1972 წელს.
ველესის თემი
ველესის თემი (Општина Велес) — თემი ჩრდილოეთ მაკედონიაში. მდებარეობს ქვეყნის ცენტრალურ ნაწილში. მოსახლეობა შეადგენს 55 108 ადამიანს (2002 წლის აღწერის მონაცემები).
თემის ადმინისტრაციული ცენტრი — ქალაქი ველესი.
ესაზღვრება მაკედონიის შემდეგ თემებს:
ქალაქ ველესის გარდა თემის შემადგენლობაში შედის კიდევ 29 დასახლება: ბაშინო-სელო, ბელეშტევიცა, ბუზალკოვო, ვეტერსკო, გორნო-კალასლარი, გორნო-ორიზარი, ჯიდიმირცი, დოლნო-კალასლარი, დოლნო-ორიზარი, ივანკოვცი, კარაბუნიშტე, კრუშიე, კუმარინო, ლუგუნცი, მამუტჩევო, ნოვაჩანი, ნოვო-სელო, ორაოვეცი, ოტოვიცა, რაშტანი, რლევცი, რუდნიკი, სლპი, სლივნიკი, სოიაკლარი, სოპოტი, ცრკვინო და ჩალოშევო.
თემის მოსახლეობის ეთნიკური სტრუქტურა :
თემის ტერიტორიაზე გადის ავტომაგისტრალი E75 და სარკინიგზო გზა სალონიკიში. უდიდესი მდინარე — ვარდარი.
სქოლიო
კატეგორია:ჩრდილოეთ მაკედონიის თემები
მცირე ჰიმალაი
მცირე ჰიმალაი — მთის მასივების და ქედების სისტემა ჰიმალაის მასივში, დიდი ჰიმალაის და სივალიკის ქედს შორის. სიგრძე დაახლოებით 2000 კილომეტრი, სიგანე 10-20 კილომეტიდან 100 კილომეტრამდე. სიმაღლე უმეტესად 3-3,5 ათასი მეტრი. დანაწევრებულია ვიწრო და ღრმა ხეობებით. შემორჩენილია ძველი გამყინვარების კვალი. კალთები 3500 მეტრ სიმაღლემდე შემოსილია ტყით.
ლიტერატურა
კატეგორია:პაკისტანის ქედები კატეგორია:ბჰუტანის ქედები კატეგორია:ინდოეთის ქედები კატეგორია:ნეპალის ქედები
ბიტა
ბიტა (Бъта) — სოფელი ბულგარეთში. მოსახლეობა შეადგენს 1305 კაცს.
სქოლიო
კატეგორია:ბულგარეთის სოფლები
მთის ღანძილი
მთის ღანძილი (Allium victorialis) — მრავალწლოვანი ბოლქვიანი ბალახოვანი მცენარე ამარილისისებრთა ოჯახისა. მისი ღეროს სიგრძე 30-70 სმ აღწევს. ბოლქვი ირიბ ფესურაზე ზის და შემოხვეული აქვს რუხმურა ბადისებრი გარსი.